**II Határozati javaslat:**

**Budakörnyéki Önkormányzati Társulás Társulási Tanácsának …/2015. (XI. 25.) BÖT határozata a HÍD Szociális és Gyermekjóléti Szolgálat gépjármű beszerzéséről**

1. Budakörnyéki Önkormányzati Társulás Társulási Tanácsa úgy dönt, hogy a HÍD Szociális és Gyermekjóléti Szolgálat részére 2016. évben kerüljön betervezésre egy személyszállító mikrobusz, melynek fedezete a 2015. évi pénzmaradvány.
2. Budakörnyéki Önkormányzati Társulás Társulási Tanácsa felkéri az elnököt, hogy a 2016. évi költségvetés tervezetét az 1. pontban foglaltak alapján készítse el.

**Felelős:** 1. – 2. pont: dr. Csutoráné dr. Győri Ottilia elnök

**Határidő:** 1. pont azonnal

2. pont: 2016. február 15.

**Indokolás**

A HÍD komoly sikereket ért el a Budakeszi Generációk Háza rendezvényeivel, melyeket a Budakeszi Kert utcai Idősek Napközi Otthonában tartanak. A programokra nem csak Budakeszin, hanem a HÍD szolgáltatási területéhez tartozó településeken is nagy érdeklődés mutatkozik. Az idős emberek számára nehézséget jelent a programok elérése a közlekedési nehézségek miatt. Szintén nagyobb teret kaphatnak a külső programok szervezése is, mivel a kisbusszal könnyebben eljutnak az idős emberek a rendezvényekre. Fentiekre tekintettel a HÍD szolgáltatás fejlesztése érdekében szükséges egy személyszállító mikrobusz beszerzése.